wannaphong/clean_thaiwikipedia huggingface dataset:
# กฤษณ์สิรี สุขสวัสดิ์
กฤษณ์สิรี ศุขสวัสดิ์ ชื่อเล่น คริสซี่ (เกิด 3 กันยายน พ.ศ. 2539) เป็นนักแสดงและนางแบบลูกครึ่งไทย-อังกฤษ มีชื่อเสียงจากผลงานการแสดงละครเรื่องแรกคือ The Sixth Sense สื่อรักสัมผัสหัวใจ รับบท “เนตรสิตางศุ์“ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
กฤษณ์สิรี ศุขสวัสดิ์ เป็นลูกครึ่งไทย-อังกฤษ เป็นบุตรของ คอลิน เฮห์ติงห์ นักธุรกิจชาวอังกฤษ กับหม่อมราชวงศ์อุษณิษา สุขสวัสดิ์ บรรณาธิการสารคดีพิเศษในหนังสือพิมพ์บางกอกโพสต์ เป็นนัดดา(หลานยาย)ในหม่อมเจ้ากฤษณาพักตรพิมล ศุขสวัสดิ และเป็นปนัดดา (เหลนปู่) ใน พระเจ้าบรมวงศ์เธอ พระองค์เจ้าศุขสวัสดิ กรมหลวงอดิศรอุดมเดช ต้น ราชสกุลศุขสวัสดิ และเป็นพระปนัดดา(เหลนตา) ในสมเด็จพระเจ้าบรมวงศ์เธอ กรมพระยาดำรงราชานุภาพ ต้นราชสกุลดิศกุล เธอมีพี่ชายต่างบิดาคนหนึ่งคือ อดิศร ชุมศารทูร เธออยู่ในครอบครัวแม่เลี้ยงเดี่ยว (Single Mom) และมารดามักจะให้คำปรึกษา และเลี้ยงดูเหมือนเพื่อนโดยเน้นการดูแลตัวเอง

กฤษณ์สิรีศึกษาระดับมัธยมศึกษาจากโรงเรียนจิตรลดา และระหว่างที่เธอศึกษาในระดับมัธยมศึกษาปีที่ 4 เธอได้เป็นนักเรียนแลกเปลี่ยนไปยัง ประเทศออสเตรเลีย ปัจจุบันจบการศึกษาในคณะศิลปศาสตร์ มหาวิทยาลัยธรรมศาสตร์ ปีการศึกษา 2561 

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 พ.ศ. เรื่อง บทบาท 2555  The Sixth Sense สื่อรักสัมผัสหัวใจ  เนตรสิตางศุ์ มาตรทองคำ (เนตร) 2556  The Sixth Sense สื่อรักสัมผัสหัวใจ ซีซั่น 2  2558  ใต้เงาจันทร์   ชคันภา (เจมี่) 2560  The Single Mom คุณแม่เลี้ยงเดี่ยวหัวใจฟรุ้งฟริ้ง   พราวฟ้า 2561  ใต้ปีกปักษา  วีรนุช มีเพียงรัก Secret Moon  ธีรดา (ดา) 2562  ซีรีส์ลูกผู้ชาย : ปัทม์  รสสุคนธ์ ดาวหลงฟ้า  วิรินทร์ 2563  ความทรงจำสีจาง  แม่ของภูวดล (วัยสาว) (รับเชิญ) ร้อยเล่ห์มารยา  เพื่อนของพิชชา (เอม) (รับเชิญ) 2564  พฤษภาธันวา รักแท้แค่เกิดก่อน   เมริษา เสรีรักษ์ (เมย์)  Help me คุณผีช่วยด้วย  ละออ

 ละครออกอากาศทาง GMM 25
 พ.ศ. เรื่อง บทบาท 2564  นาบี ฉันจะไม่รักเธอ Nabi, My Stepdarling  สิริน เขมะจิตติ์ (ริน) (รับเชิญ)

 ซิตคอม 
 พ.ศ. เรื่อง บทบาท ช่อง 2560 น้องใหม่ร้ายบริสุทธิ์ ตอน อยากเป็นคนสำคัญ  ขนม (รับเชิญ) ช่อง 3 เอชดี

 ภาพยนตร์ 

| rowspan = "1" align = "center"| 2562 || align = "center"| โปรเม อัจฉริยะ/ต้อง/สร้าง || rowspan = "1" align = "center"| โปรเม
|}

 เพลงประกอบละคร 
 เพลง ประกอบละคร พลังที่ซ่อนอยู่  ร่วมกับ กมลเนตร เรืองศรี, วรินทร ปัญหกาญจน์, ตฤณญา มอร์สัน The Sixth Sense สื่อรักสัมผัสหัวใจ ฉันรู้ว่ายังมีเธอ  ร่วมกับ จิตตาภา แจ่มปฐม , ณิชารีย์ โชคประจักษ์ชัด, ตฤณญา มอร์สัน และ กมลเนตร เรืองศรี ฝันนำทาง  ร่วมกับ จิตตาภา แจ่มปฐม , ณิชารีย์ โชคประจักษ์ชัด, กมลเนตร เรืองศรี และ ตฤณญา มอร์สัน

 ผลงานพิธีกร 
 ออนไลน์ 
 พ.ศ. 2564 : Home Tour ep.1 ทางช่อง YouTube:The Bottom Club คู่กับ นัทธวัชร์ แก้วบัวสาย

 ลำดับสาแหรก
# โทโฮกุชิงกันเซ็ง
รถไฟญี่ปุ่นตะวันออก สายโทโฮกุชิงกันเซ็ง  เป็นเส้นทางรถไฟความเร็วสูงในญี่ปุ่น วิ่งในภูมิภาคโทโฮกุ บนเกาะฮนชู ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก เชื่อมระหว่าง มหานครโตเกียว และนครอาโอโมริ จังหวัดอาโอโมริ ผ่านนครสำคัญ เช่น โมริโอกะ โคริยามะ ฟูกูชิมะ ฮาจิโนเฮะ และเซ็นได มีความยาวทั้งหมด 647.9 กิโลเมตร จัดว่าเป็นชิงกันเซ็งสายที่ยาวที่สุดในญี่ปุ่น และมีวิ่งด้วยความเร็วสูงสุด 320 กิโลเมตรต่อชั่วโมง

ส่วนแรกของรถไฟชินคันเซ็นสายโทโฮกุเปิดให้บริการในปี 1982 ระหว่างสถานีโอมิยะและโมริโอกะ โดยมีการก่อสร้างส่วนต่อขยายเพิ่มเติมอย่างต่อเนื่องในทศวรรษต่อมา ส่วนสุดท้ายระหว่างฮาจิโนเฮะ และชิน-อาโอโมริ แล้วเสร็จในปี 2010

ส่วนต่อของสายนี้เปิดให้บริการในชื่อฮกไกโดชิงกันเซ็ง ในปี 2016 ซึ่งเชื่อมต่อระหว่างสถานีชิน-อาโอโมริกับชิน-ฮาโกดาเตะ-โฮกูโตะ ผ่านอุโมงค์เซกัง ชินคันเซ็นสายโทโฮคุยังมีสายแยกแบบมินิชินคันเซ็น 2 สาย ได้แก่ ยามางาตะชิงกันเซ็ง และ อากิตะชิงกันเซ็ง

 การบริการ 
ปัจจุบันมีรถไฟให้บริการทั้งหมด 4 ประเภทบนสายโทโฮกุชินคันเซ็น ได้แก่:

 Nasuno (นาสุโนะ) – จอดทุกสถานี
 Yamabiko (ยามาบิโกะ) – จอดบางสถานี
 Hayate (ฮายาเตะ) – จอดจำกัด
 Hayabusa (ฮายาบูสะ) – จอดน้อยที่สุด และให้บริการต่อเนื่องไปยัง ฮกไกโดชิงกันเซ็ง ร่วมกับขบวนฮายาเตะ

 สถานี 
สถานีภาษาญี่ปุ่นหลักทางรถไฟ (กม.)เชื่อมต่อกับที่ตั้ง東京0.0โทไกโดชิงกันเซ็ง, โตเกียวเมโทรสายมารูโนอูจิ, สายยามาโนเตะ, สายเคฮินโตโฮกุ, สายหลักชูโอ, สายหลักโทไกโด, สายโยโกซูกะ, สายโซบุ, สายเคโยเขตชิโยดะโตเกียว上野3.6โตเกียวเมโทรสายกินซะ, โตเกียวเมโทรสายฮิบิยะ, สายหลักเคเซ, สายโจบัง, สายยามาโนเตะ, สายเคฮินโตโฮกุ, สายหลักโทโฮกุ, สายทากาซากิเขตไทโต大宮31.3โจเอ็ตสึชิงกันเซ็ง, สายโทบูโนดะ, New Shuttle, นางาโนะชิงกันเซ็ง, สายเคฮินโตโฮกุ, สายไซเกียว, สายคาวาโงเอะ, สายหลักโทโฮกุ, สายทากาซากิเขตโอมิยะจังหวัดไซตามะ小山80.6สายหลักโทโฮกุ, สายเรียวโม, สายมิโตะนครโอยามะจังหวัดโทจิงิ宇都宮109.0สายหลักโทโฮกุ, สายนิกโกนครอุตสึโนมิยะ那須塩原152.4สายหลักโทโฮกุนครนาซูชิโอบาระ新白河178.4สายหลักโทโฮกุหมู่บ้านนิชิโงจังหวัดฟูกูชิมะ郡山213.9สายหลักโทโฮกุ, สายตะวันออกบันเอ็ตสึ, สายตะวันตกบันเอ็ตสึ, สายซูอิงุงนครโคริยามะ福島255.1ยามางาตะชิงกันเซ็ง, สายหลักโทโฮกุ, สายหลักโออุ, สายฟูกูชิมะ โคตซือ อีซากะ, สายด่วนอาบูกูมะนครฟูกูชิมะ白石蔵王286.2นครชิโรอิชิจังหวัดมิยางิ仙台325.4สายหลักโทโฮกุ, สายเซ็นซัง, สายเซ็นเซกิ, สายโจบัง, รถไฟใต้ดินเซ็นได สายนัมโบกุเขตอาโอบะ古川363.8สายริกูอุตะวันออกนครโอซากิくりこま高原385.7นครคูริฮาระ一ノ関406.3สายหลักโทโฮกุ, สายโอฟูนาโตะนครอิจิโนเซกิจังหวัดอิวาเตะ水沢江刺431.3นครโอชู北上448.6สายหลักโทโฮกุ, สายคิตากามินครคิตากามิ新花巻463.1สายคามาอิชินครฮานามากิ盛岡496.5อากิตะชิงกันเซ็ง, สายหลักโทโฮกุ, สายทาซาวาโกะ, สายยามาดะ, ทางรถไฟสายอิวาเตะกาแล็กซี (IGR), สายฮานาวะ (JR, via IGR)นครโมริโอกะいわて沼宮内527.6ทางรถไฟสายอิวาเตะกาแล็กซีเมืองอิวาเตะ二戸562.2ทางรถไฟสายอิวาเตะกาแล็กซีนครนิโนเฮะ八戸593.1ทางรถไฟสายอาโออิโมริ, สายฮาจิโนเฮะ, นครฮาจิโนเฮะจังหวัดอาโอโมริ七戸十和田628.2เมืองชิจิโนเฮะ新青森674.9สายหลักโออุ, ฮกไกโดชิงกันเซ็ง (พ.ศ. 2558?)นครอาโอโมริ

 แหล่งข้อมูลอื่น 

 JR East website 
 Japan blasts longest land tunnel
# ผนัง
ผนัง เป็นโครงสร้างทางแนวตั้ง โดยมากมักมีลักษณะตัน ทึบ โดยทั่วไปแล้วมักหมายถึงผนังของอาคาร หรืออาจใช้รับน้ำหนักด้านบน ใช้แบ่งพื้นที่ในอาคารเป็นสัดส่วน หรือใช้ป้องกันหรือกำหนดพื้นที่ในที่โล่ง
# หน้าต่าง
หน้าต่าง เป็นช่องเปิดบนผนังหรือประตู ที่ยอมให้แสงผ่านหรืออาจเป็นหน้าต่างทึบ ที่อาจปิดกันลมหรือเสียง หน้าต่างส่วนมากมักมีติดกระจกหรือวัสดุโปร่งแสงอื่น ๆ หรือวัสดุทึบแสง หน้าต่างยึดติดกับบานกรอบหน้าต่าง  หน้าต่างอาจจะเปิดออกได้เพื่อให้ลมเข้ามา หรืออาจปิดตายเพื่อหลีกเลี่ยงสภาวะอากาศที่รุนแรง
# เบลโมแพน
เบลโมแพน (,) เป็นเมืองหลวงของประเทศเบลีซ มีประชากรในปี ค.ศ. 2010 จำนวน 16,451 คน นอกจากจะเป็นเมืองหลวงที่เล็กที่สุดในทวีปอเมริกาเมื่อวัดตามจำนวนประชากรแล้ว เบลโมแพนยังเป็นเมืองที่มีการตั้งถิ่นฐานที่ใหญ่เป็นอันดับสามในเบลีซ รองจากเบลีซซิตีและแซนอิกนาซิโอ เบลโมแพนก่อตั้งขึ้นในฐานะชุมชนที่มีการวางแผนไว้แล้วในปี ค.ศ. 1970 และเป็นหนึ่งในเมืองหลวงแห่งชาติที่ใหม่ที่สุดในโลก  ตั้งแต่ปี ค.ศ. 2000 เบลโมแพนเป็นหนึ่งในสองที่ตั้งถิ่นฐานในเบลีซที่มีสถานะเป็นเมืองอย่างเป็นทางการพร้อมกับเบลีซซิตี

เบลโมแพนตั้งอยู่ในเขตคาโย ที่ระดับความสูง 76 เมตร (249 ฟุต) เหนือระดับน้ำทะเล เบลโมแพนถูกสร้างขึ้นทางตะวันออกของแม่น้ำเบลีซ ห่างจากเมืองหลวงเก่าซึ่งเป็นท่าเรือเบลีซซิตี 80 กม. (50 ไมล์) หลังจากที่เมืองนั้นใกล้ถูกทำลายโดยพายุเฮอริเคนแฮตตีในปี ค.ศ. 1961และประสบอุทกภัยอยู่บ่อยครั้ง ในปี ค.ศ. 1970 รัฐบาลจึงตัดสินใจย้ายเมืองหลวงมายังเบลโมแพนแทน อาคารรัฐสภาภายในเมืองได้รับการออกแบบให้คล้ายกับวิหารของชาวมายายุคก่อนโคลัมบัส
# ทะเลทรายธาร์
ทะเลทรายธาร์  หรือเรียกอีกชื่อว่า ทะเลทรายอินเดียใหญ่  เป็นทะเลทรายขนาดใหญ่ ตั้งอยู่ทางตะวันตกเฉียงเหนือของประเทศอินเดียและปากีสถาน มีพื้นที่มากกว่า 200,000  ตร.กม. (77,000 ตร.ไมล์)Sahara Desert - Britannica Online Encyclopedia ถือเป็นพื้นที่แห้งแล้งที่ใหญ่เป็นอันดับ 9 ของโลกDr Mohan La Gupta: Rajasthan Jyankosh, Jojo Granthagar, Jodhpur, 2008, ISBN 81-86103-05-8, p.69

ประมาณร้อยละ 85 ของทะเลทรายธาร์อยู่ในอินเดีย และประมาณร้อยละ 15 อยู่ในปากีสถานSinha, R. K., Bhatia, S., & Vishnoi, R. (1996). "Desertification control and rangeland management in the Thar desert of India". RALA Report No. 200: 115–123.  ทะเลทรายธาร์กินพื้นที่ทางภูมิศาสตร์ของอินเดียรวมประมาณร้อยละ 4.56 ทะเลทรายมากกว่าร้อยละ 60 ตั้งอยู่ในรัฐราชสถาน ส่วนที่เหลือกระจายไปในรัฐคุชราต, รัฐปัญจาบ และรัฐหรยาณา และส่วนที่กระจายในปากีสถานอยู่ในแคว้นสินธ์Sharma, K. K. and S. P. Mehra (2009). "The Thar of Rajasthan (India): Ecology and Conservation of a Desert Ecosystem". Chapter 1 in: Sivaperuman, C., Baqri, Q. H., Ramaswamy, G., & Naseema, M. (eds.) Faunal ecology and conservation of the Great Indian Desert. Springer, Berlin Heidelberg. และแคว้นปัญจาบ (ส่วนทะเลทรายในแคว้นหลังถูกเรียกเป็นทะเลทรายโชลิสถาน)

ทะเลทรายล้อมรอบด้วยทิวเขาอะราวัลลีทางด้านตะวันออก แม่น้ำคงคาทางด้านตะวันตก แม่น้ำสัตเลชทางด้านเหนือ และทะเลอาหรับทางด้านใต้
# ทอดด์ จาเรตต์
ทอดด์ จาเรตต์  เป็นนักแข่งขันยิงปืน, ผู้ฝึกสอนการใช้อาวุธปืน และผู้อำนวยการสร้างภาพยนตร์ และเป็นแชมป์ยิงปืนรณยุทธระดับประเทศและระดับโลก โดยครองแชมป์รายการสี่รายการระดับโลก, เก้ารายการระดับประเทศ และชนะมาแล้วกว่า 50 สนาม ตลอดจนยิงปืนเคลื่อนที่อื่นอีกหลายรายการ จาเรตต์เป็นผู้ชนะทริปเปิลคราวน์เพียงคนเดียวของสมาพันธ์ยิงปืนรณยุทธสหรัฐอเมริกา และเป็นผู้ชนะสี่รายการระดับชาติของสมาพันธ์ดังกล่าว ได้แก่ โอเพน, ลิมิเต็ด, โปรดักชัน และลิมิเต็ด-10 ปัจจุบันเขาอาศัยอยู่ที่รัฐเวอร์จิเนีย

ในการให้สัมภาษณ์ต่อนิตยสารยิงปืนรณยุทธของออสเตรเลีย จาเรตต์ได้กล่าวว่า "ผมได้เริ่มต้นการแข่งขันใน ค.ศ. 1983 ด้วยการยิงพินโบว์ลิ่ง และในค.ศ. 1984 ผมได้เริ่มต้นการยิงปืนรณยุทธในคืนวันศุกร์ที่บริเวณในร่มในริชมอนด์ รัฐเวอร์จิเนีย กับเพื่อนร่วมงานบางคน" ส่วนอีกหนึ่งการให้สัมภาษณ์สื่อสิ่งพิมพ์ได้มีการอ้างว่า ในระหว่าง ค.ศ. 1988 และ 2001 เขาได้ทำการยิงไปแล้ว 1.7 ล้านรอบในระหว่างการฝึกซ้อม "ผมมีปืนอยู่ในมือของผมเพื่อการฝึกซ้อมเป็นระยะเวลาสองชั่วโมงของทุกวัน มาถึง 10 ปีเพื่อการพัฒนาระดับทักษะของผมเอง แต่ตอนนี้ก็ไม่ได้ฝึกมากแล้ว หากแต่เน้นการเก็บบำรุงรักษาแทน ผมเสียเวลาในการยิงหนึ่งล้านครั้งในตอนแรก เพียงเพื่อการได้เรียนรู้ถึงวิธีการยิง"

ใน ค.ศ. 2010 จาเรตต์ได้ประกาศถึงแผนเริ่มต้นบริษัทผู้ผลิต 1911 ของเขาเอง ที่มีชื่อว่า สไตรค์ฟอร์ซมานูแฟคเชอร์ริง

 รางวัลที่ได้รับ 
 แชมป์โลกสมาพันธ์ยิงปืนรณยุทธนานาชาติ
ค.ศ. 1996

 แชมป์โอเพนเนชันแนลสมาพันธ์ยิงปืนรณยุทธสหรัฐอเมริกา
ค.ศ. 1991
ค.ศ. 1997
ค.ศ. 1998
ค.ศ. 2000
ค.ศ. 2002
ค.ศ. 2003

 แชมป์ลิมิเต็ดเนชันแนลสมาพันธ์ยิงปืนรณยุทธสหรัฐอเมริกา
ค.ศ. 1997	

 แชมป์ลิมิเต็ด-10 เนชันแนล
ค.ศ. 2003

 แชมป์โปรดักชันเนชันแนลสมาพันธ์ยิงปืนรณยุทธสหรัฐอเมริกา	แชมป์อเมริกาเหนือ
ค.ศ. 2003

 แชมป์แพน-อเมริกัน
ค.ศ. 1998

 แชมป์โลกสตีลชาเลนจ์ลิมิเต็ด
ค.ศ. 1998
ค.ศ. 2003
ค.ศ. 2005
ค.ศ. 2007

 แชมป์เยอรมันโอเพนโปรดักชัน
ค.ศ. 2008

ทั้งนี้ จาเรตต์ยังชนะมาแล้วกว่า 100 สนาม รวมถึงรายการชิงแชมป์ภาคต่างๆ

 การรับรอง 
จาเรตต์ได้รับการสนับสนุน, เป็นผู้แทนประจำ และเป็นนักกีฬาที่มีชื่อเสียงของ พารา-ออดแนนซ์ (ผู้ผลิตปืนพก), ดอว์สันพรีซิชัน (ผู้ผลิตปืนพกเอ็ม 1911-ซีรีส์), คริมสันเทรซ (ผู้ผลิตสัญญาณเลเซอร์ปืนพก), ซีมอร์ (ผู้ผลิตอุปกรณ์ช่วยเล็ง) และแบล็คฮอว์คโปรดักส์กรุ๊ป (ผู้ผลิตเครื่องมือสนามยุทธวิธีและอุปกรณ์ปืน)World Champion Shooter Todd Jarrett to Appear at BLACKHAWK! Booth at 2011 NRA Annual Meetings

 วิดีโอ 
 วิดีโอคำแนะนำของ ทอดด์ จาเรตต์ (วีเอชเอส)
 แบล็คฮอว์คโปรทิปส์กับ ทอดด์ จาเรตต์ ซีซัน 1 (ดีวีดี)

นอกจากนี้ ยังมีอีกหลายคลิปแนะนำการยิงปืนพกที่สั้นกว่าของจาเรตต์ต่างเป็นที่นิยมในหลายเว็บไซต์ ดังเช่น ยูทูบ, ไลฟ์วิดีโอ, ดาวน์เรนจ์ทีวี และกูเกิลวิดีโอ

 ครอบครัว 
ทอดด์ จาเรตต์ เป็นลูกพี่ลูกน้องอดีตนักแข่งรถนาสคาร์ (และปัจจุบันเป็นนักวิจารณ์การแข่งรถ) ที่มีชื่อว่า เดล จาเรตต์

 การเป็นประธานอาร์มซิติเซ็นอัลไลแอนซ์ (เอซีเอ) 
ทั้งนี้ จาเรตต์ ยังเป็นประธานอาร์มซิติเซ็นอัลไลแอนซ์ (เอซีเอ) ด้วยเช่นกัน
# สวอนซี.คอมสเตเดียม
ลิเบอร์ตีสเตเดียม เป็นสนามกีฬา ในเมือง สวอนซี เวลส์ สนามนี้มีชื่อเดิมว่า ไวท์ ร็อค สเตเดียม มีความจุ 20,750 ที่นั่ง และยังเป็นหนึ่งในสนามกีฬาที่ใหญ่ที่สุดใน เวลส์ ปัจจุบันใช้เป็นสนามเหย้าของ สโมสรฟุตบอลสวอนซีซิตี สโมสรฟุตบอลใน พรีเมียร์ลีก และ ออสเพลย์ส (รักบี้) สโมสรรักบี้ 
แหล่งข้อมูลอื่น

 Official Liberty Stadium website
 Swansea City Council
 Swansea City AFC
 Ospreys Regional Rugby Team
# บริกคอมมิวนิตีสเตเดียม
บริกคอมมิวนิตีสเตเดียม  สนามกีฬาอเนกประสงค์ใน โรบินพาร์ก, วีแกน, เกรตเตอร์แมนเชสเตอร์ ประเทศอังกฤษ เป็นสนามเหย้าของ สโมสรฟุตบอลวีแกนแอธเลติก และสโมสรรักบี้ลีกวีแกนวอร์ริเออส์ สนามกีฬานี้เป็นของนักธุรกิจในท้องถิ่น ไมค์ แดนสัน ซึ่งเป็นเจ้าของทั้งทีมวีแกนแอธเลติกและวีแกนวอร์ริเออส์

ก่อสร้างและเปิดให้บริการใน ค.ศ. 1999 แต่เดิมสนามมีชื่อว่า เจเจบีสเตเดียม โดยตั้งชื่อตามผู้สนับสนุน แต่ในนัดการแข่งขันของยูฟ่า จะเรียกชื่อสนามว่า วีแกนแอธเลติกสเตเดียม เนื่องจากข้อกำหนดของยูฟ่าเกี่ยวกับผู้สนับสนุน สนามเปลี่ยนชื่อเป็น ดีดับเบิลยูสเตเดียม โดยใช้ชื่อนี้ตั้งแต่ ค.ศ. 2009 ถึง 2024 และเปลี่ยนชื่ออีกครั้งในวันที่ 13 พฤษภาคม ค.ศ. 2024 เป็น เดอะบริกคอมมิวนิตีสเตเดียม สะท้อนถึงการเป็นหุ้นส่วนกับองค์กรการกุศลท้องถิ่น

สนามก่อสร้างโดย อัลเฟรด แม็กอัลพาย วีแกนแอธเลติกและวีแกนวอร์ริเออส์ ย้ายมาจากสนามเหย้าของพวกเขา สปริงฟิลด์พาร์ก และเซ็นทรัลพาร์ก ตามลำดับ นอกจากนี้ ยังมีการแข่งขันรักบี้ลีกนานาชาติก็จัดขึ้นที่สถานที่เช่นกัน

สนามมีความจุ 25,133 ที่นั่งในอัฒจันทร์ชั้นเดียวทั้งสี่ด้าน และมีผู้เข้าชมสูงสุดเป็นประวัติการณ์เมื่อวันที่ 11 พฤษภาคม ค.ศ. 2008 เมื่อมีผู้คน 25,133 คนเข้าชมการแข่งขันระหว่าง วีแกนแอธเลติกกับแมนเชสเตอร์ยูไนเต็ด ในนัดสุดท้ายของ พรีเมียร์ลีก ฤดูกาล 2007–08
# ซาร์บรึคเคิน
ซาร์บรึคเคิน  เป็นเมืองหลวงของรัฐซาร์ลันท์ ประเทศเยอรมนี ตั้งอยู่ริมฝั่งแม่น้ำซาร์ ที่เส้นเขตแดนระหว่างประเทศเยอรมนีกับประเทศฝรั่งเศส

เคยเป็นเมืองอุตสาหกรรมและศูนย์กลางการเดินทางไปสู่แอ่งเหมือง ผลิตเหล็กและเหล็กกล้า น้ำตาล เบียร์ เครื่องปั้นดินเผา อุปกรณ์เกี่ยวกับสายตา เครื่องจักร และวัตถุการก่อสร้าง อย่างไรก็ตามผ่านไปหลายทศวรรษ ความสำคัญด้านอุตสาหกรรมของรัฐซาร์ลันท์ลดลงไป เช่นเดียวกับการทำเหมือง ที่ไม่ทำเงิน

เดิมเป็นที่ตั้งของชุมชนชาวโรมัน ต่อมาชาวแฟรงก์ได้มาสร้างปราสาทขึ้นไว้ ได้รับสถานภาพเป็นเมืองใน ค.ศ. 1321 โดยอยู่ใต้การปกครองดูแลของเคาน์แห่งนัสเซา-ซาร์บรึคเคิน ตั้งแต่คริสต์ทศวรรษที่ 14 จนถึง ค.ศ. 1793 ต่อมาตกเป็นของฝรั่งเศสระหว่าง ค.ศ. 1793-1815 และเปลี่ยนเป็นของปรัสเซียในปี ค.ศ. 1815 ได้รับสถาปนาเป็นเมืองหลวงของแคว้นซาร์ภายใต้ความดูแลของสันนิบาตชาติหลังสงครามโลกครั้งที่หนึ่ง จนกลับเป็นของเยอรมนีในปี ค.ศ. 1935 ได้รับสถาปนาเป็นเมืองหลวงของรัฐซาร์ลันท์
# ชิลปันซิงโก
ชิลปันซิงโกเดโลสบราโบ  หรือ ชิลปันซิงโก เป็นเมืองหลวงและเมืองใหญ่อันดับ 2 ของรัฐเกร์เรโร ประเทศเม็กซิโก ตั้งอยู่ที่จุดพิกัด  ในปี ค.ศ. 2005 เมืองมีประชากร 166,796 คน เมื่อวันที่ 27 เมษายน ค.ศ. 2009 เกิดแผ่นดินไหวขนาด 5.6 มีศูนย์กลางใกล้เมืองชิลปันซิงโก
# แม่น้ำอ็องเงอร์มัน
แม่น้ำอ็องเงอร์มัน  เป็นหนึ่งในแม่น้ำสายที่ยาวที่สุดในประเทศสวีเดน มีความยาว 460 กิโลเมตร เป็นแม่น้ำที่มีปริมาณน้ำมากเป็นอันดับที่ 3 รองจากแม่น้ำเยอตาและแม่น้ำลือเลอ ตั้งต้นจากเขตแดนด้านตะวันตกของประเทศ บริเวณเทือกเขาสแกนดิเนเวียน ไหลไปทางตะวันออกเฉียงใต้และทางใต้ ลงสู่อ่าวบอทเนีย เหนือเมืองแฮเนอซันด์ มีแก่งและน้ำตกมาก มีทิวทัศน์สวยงาม และใช้ผลิตไฟฟ้าพลังน้ำ
# เทกเซล
เทกเซล (Texel) เป็นเทศบาลและเกาะในประเทศเนเธอร์แลนด์ นอกฝั่งตอนเหนือของจังหวัดนอร์ทฮอลแลนด์ เป็นเกาะที่ใหญ่ที่สุดและมีประชากรมากที่สุดของหมู่เกาะเวสต์ฟรีเซียนในทะเลแวดเดน (Wadden Sea) ตั้งอยู่ทางตะวันตกสุดของหมู่เกาะ
# บิเอดมา
บิเอดมา  เป็นเมืองหลวงและเมืองใหญ่เป็นอันดับ 4 ของรัฐริโอเนโกร ทางตอนกลาง-ใต้ ของประเทศอาร์เจนตินา มีประชากร 47,246 คน (ค.ศ. 2001) ตั้งอยู่ริมฝั่งทางใต้ของแม่น้ำเนโกร อยู่ห่างจากชายฝั่งมหาสมุทรแอตแลนติกราว 30 กม.
# ชเวรีน
ชเวรีนประกาศสำนักงานราชบัณฑิตยสภา เรื่อง กำหนดชื่อประเทศ ดินแดน เขตการปกครอง และเมืองหลวง. ลงวันที่ 14 มีนาคม 2561. (,) เป็นเมืองหลวงและเมืองใหญ่อันดับสองของรัฐเมคเลินบวร์ค-ฟอร์พ็อมเมิร์น รัฐทางตอนเหนือของเยอรมนี ในปลายปี ค.ศ. 2009 มีประชากร 95,041 คน ตั้งอยู่บนฝั่งตะวันตกเฉียงใต้ของทะเลสาบชเวรีน ผลิตบุหรี่ เภสัชภัณฑ์ มีอุตสาหกรรมแปรรูปอาหาร

เมืองพี่น้อง
ชเวรีนเป็นเมืองพี่น้องกับเมืองดังนี้:

 Odense ประเทศเดนมาร์ก
 ปิวา ประเทศโปแลนด์
 เรจโจเอมีเลีย ประเทศอิตาลี
 ทาลลินน์ ประเทศเอสโตเนีย
 วาซา ประเทศฟินแลนด์
 เวกเชอ ประเทศสวีเดน
 วุพเพอร์ทาล ประเทศเยอรมนี
# รัฐทัวร์เกา
ทัวร์เกา  เป็นรัฐทางตะวันออกเฉียงเหนือของประเทศสวิตเซอร์แลนด์ จากข้อมูลเมื่อเดือนธันวาคม ค.ศ. 2011 มีประชากร 250,640 คน จากข้อมูลปี ค.ศ. 2007 มีประชากรชาวต่างชาติ 47,390 คน (หรือ 19.9% ของจำนวนประชากร) เมืองหลวงของรัฐคือเมือง เฟราเอินเฟ็ลท์
# ตากสิน
ตากสิน อาจหมายถึง
 สมเด็จพระเจ้าตากสินมหาราช
 ถนนตากสิน อำเภอเมืองจันทบุรีและท่าใหม่ จังหวัดจันทบุรี
 ถนนสมเด็จพระเจ้าตากสิน เขตธนบุรีและเขตจอมทอง กรุงเทพมหานคร
 สะพานสมเด็จพระเจ้าตากสินมหาราช เขตคลองสาน เขตบางรัก และเขตสาทร กรุงเทพมหานคร
 สะพานตากสินมหาราช อำเภอแหลมสิงห์ จังหวัดจันทบุรี
 สถานีสะพานตากสิน สถานีรถไฟฟ้า
 สถานีรถไฟตากสิน
 โรงพยาบาลตากสิน เขตคลองสาน กรุงเทพมหานคร
 โรงพยาบาลสมเด็จพระเจ้าตากสินมหาราช จังหวัดตาก
 โรงเรียนตากสินราชานุสรณ์
 เรือหลวงตากสิน
# แทลลาแฮสซี
แทลลาแฮสซี (,) เป็นเมืองหลวงของรัฐฟลอริดา สหรัฐ ใน ค.ศ. 2020 เมืองนี้มีประชากร 196,169 คน ทำให้เป็นนครที่มีประชากรมากเป็นอันดับ 8 ของรัฐ และอันดับที่ 126 ของประเทศ และจาก เขตมหานครมีประชากร 385,145 คน

แทลลาแฮสซีเป็นหนึ่งในเมืองมหาวิทยาลัยที่โดดเด่นของรัฐฟลอริดา มีวิทยาลัยและมหาวิทยาลัยหลายแห่ง เช่น มหาวิทยาลัยฟลอริดาสเตต มหาวิทยาลัยฟลอริดาเอแอนด์เอ็ม (Florida A&M University) เป็นต้น

เอร์นันโด เด โซโต นักสำรวจชาวสเปนเดินทางมาถึงในปี ค.ศ. 1539 พบว่ามีชาวอินเดียนเผ่าแอปพาลาชีอาศัยอยู่ก่อนแล้ว ได้รับสถาปนาเป็นเมืองหลวงของฟลอริดาเทร์ริเทอรีใน ค.ศ. 1823 และเป็นเมืองหลวงของรัฐในปี ค.ศ. 1845

เมืองพี่น้อง
แทลลาแฮสซีมีเมืองพี่น้อง 6 แห่ง ดังนี้:
 Konongo-Odumase, Ashanti ประเทศกานา
 ครัสโนดาร์ ดินแดนครัสโนดาร์ ประเทศรัสเซีย
 ซินต์มาร์เติน เนเธอร์แลนด์แอนทิลลีส
 สไลโก เทศมณฑลสไลโก ประเทศไอร์แลนด์
 Rugao, มณฑลเจียงซู ประเทศจีน
 ระมาตฮะชาโรน อำเภอเทลอาวีฟ ประเทศอิสราเอล
# ทางแยกต่างระดับพัทยา
ทางแยกต่างระดับพัทยา  หรือ ทางแยกต่างระดับโป่ง  เป็นทางแยกต่างระดับแห่งหนึ่งในอำเภอบางละมุง จังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 36 เดิมเป็นสามแยกก่อนที่จะมีการก่อสร้างทางหลวงพิเศษช่วงโป่ง-พัทยากลาง หลังจากนั้นจึงได้กลายเป็นสี่แยกเมื่อทางหลวงพิเศษหมายเลข 7 ช่วงโป่ง-พัทยากลางสร้างเสร็จแล้ว

 รูปแบบของทางแยกต่างระดับ 
200px|thumbnail|right|ทางหลวงแผ่นดินหมายเลข 36 ฝั่งมุ่งหน้าเข้าอำเภอบางละมุง บริเวณทางแยกต่างระดับพัทยา (โป่ง)
200px|thumbnail|right|ทางหลวงพิเศษหมายเลข 7 ฝั่งมุ่งหน้าชลบุรี บริเวณทางแยกต่างระดับพัทยา (โป่ง)
 สะพานข้ามทางหลวงของทางหลวงแผ่นดินหมายเลข 36 ในแนวปลวกเกตุ-กะทิงลายและมีทางเลี้ยวไปยังทางหลวงพิเศษหมายเลข 7 ในแนวพัทยา-ชลบุรี และในแนวกะทิงลาย-ปลวกเกตุและมีทางเลี้ยวไปยังทางหลวงพิเศษหมายเลข 7 ในแนวชลบุรี-พัทยา
 ถนนระดับดินของทางหลวงพิเศษหมายเลข 7 ในแนวชลบุรี-พัทยาและมีทางเลี้ยวไปยังทางหลวงแผ่นดินหมายเลข 36 แนวปลวกเกตุ-กะทิงลาย และในแนวพัทยา-ชลบุรีและมีทางเลี้ยวไปยังทางหลวงแผ่นดินหมายเลข 36 ในแนวกะทิงลาย-ปลวกเกตุ
 ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน
 ทุกเส้นทางมีสะพานเข้าหาถนนโดยตรง
# ตำบลท่าขนอน
ตำบลท่าขนอน เป็นตำบลในอำเภอคีรีรัฐนิคม จังหวัดสุราษฎร์ธานี

 ประวัติ 
บ้านท่าขนอน ตั้งอยู่ฝั่งขวาของคลองพุมดวง อำเภอท่าขนอน(อำเภอคีรีรัฐนิคม)ประชาชนทำสวนผลไม้ และทำนา ปี พ.ศ. 2485 แบ่งการปกครองออกเป็น 13 หมู่บ้าน
หมู่ที่ 1 บ้านท่าขนอน หมู่ที่ 2 บ้านท่าหมู่ที่ 3 บ้านควนหมู่ที่ 4 บ้านหาดหึงหมู่ที่ 5 บ้านกะเปาใต้หมู่ที่ 6 บ้านป่ายางหมู่ที่ 7 บ้านยางหมู่ที่ 8 บ้านโตนยางหมู่ที่ 9 บ้านปากหารหมู่ที่ 10บ้านย่านยาวหมู่ที่11 บ้านนาชะอมหมู่ที่ 12 บ้านเขาหลุงหมู่ที่13 บ้านปากคู
พ.ศ. 2490 กระทรวงมหาดไทย จัดตั้งตำบล ชื่อว่าตำบลบ้านยาง อำเภอท่าขนอน โดยโอน บ้านยาง บ้านปากหาร บ้านย่านยาว บ้านนาชะอม บ้านางแก้ว บ้านปากคู

 ภูมิศาสตร์ 
ตำบลท่าขนอนอำเภอคีรีรัฐนิคม จังหวัดสุราษฏร์ธานี ห่างจากอำเภอคีรีรัฐนิคม 4 กม.ห่างจากจังหวัดสุราษฏร์ธานีประมาณ 58 กม.เป็นพื้นที่ภูเขาสูงทางทิศตะวันตกมีพื้นที่เขตรักษาพันธุ์สัตว์ป่าคลองยันแล้วลาดเอียงมาทางทิศตะวันออกมีละคลองสำคัญ 3 สาย คือคลองพุมดวง ไหลผ่าน ม.6ม.5ม.4ม.ม.1ม.2ม.10 คลองตุย ไหลผ่าน ม.15 ม.8 ม.12  คลองกะเปา ไหลผ่าน ม.11 ม.13 ม.9 ม.6  โดยมีอาณาเขตติดต่อกับตำบลต่าง ๆ ดังนี้

 อาณาเขต 
ทิศเหนือติดต่อกับตำบลน้ำหัก อำเภอคีรีรัฐนิคมทิศใต้ติดต่อกับตำบลย่านยาว ตำบลกะเปา อำเภอคีรีรัฐนิคมทิศตะวันออกติดต่อกับตำบลบ้านยาง อำเภอคีรีรัฐนิคมทิศตะวันตกติดต่อกับตำบลเขาพัง  อำเภอบ้านตาขุน

 ภูมิประเทศ 
พื้นที่ตำบลท่าขนอนเป็นที่เขตเทือกเขาทางตะวันตก เป็นที่ราบสูงตอนกลาง เป็นที่ราบลุ่มน้ำท่วมถึงทางตอนใต้

 การแบ่งเขตการปกครอง 
แบ่งเขตการปกครองออกเป็น 15 หมู่บ้าน ดังนี้

+หมู่ที่ชื่อหมู่บ้านจำนวนประชากรบ้านชายหญิงรวม1บ้านท่าขนอน7197111,4308332บ้านท่า1941783721143บ้านควน2522625141654บ้านหาดหึง130133263955บ้านกะเปาใต้2052324371586บ้านป่ายาง1561613171027บ้านคลองเกาะ1721753471638บ้านโตนยาง2352114461679บ้านทรายแก้ว31232563725510บ้านสุขสันต์28428757119911บ้านทรายทอง23722446114912บ้านขนุนทอง30431261621413บ้านยวนสาว38538476929714บ้านคลองน้อย25529454923415บ้านไทรงาม2942545481964,1344,1438,2773,341
# อนาคตของโลก
อนาคตของโลก ในอนาคตทางชีวภาพและทางธรณีวิทยาของโลกสามารถเพิ่มกระหลี่ได้อย่างมหาศาลประเมินตามผลการประเมินของอิทธิพลในระยะยาวต่างๆ เหล่านี้รวมถึงทางเคมีในพื้นผิวของโลก อัตราการระบายความร้อนภายในของดาวเคราะห์ปฏิสัมพันธ์แรงโน้มถ่วงกับวัตถุอื่นๆ ในระบบสุริยะ และการเพิ่มขึ้นคงที่ในความสว่างของดวงอาทิตย์ ปัจจัยความไม่แน่นอนในการคาดการณ์นี้เป็นอิทธิพลอย่างต่อเนื่องของด้านเทคโนโลยีแนะนำมนุษย์ อย่างเช่น วิศวกรรมดาวเคราะห์ ซึ่งอาจทำให้เกิดการเปลี่ยนแปลงอย่างมีนัยสำคัญไปยังดาวเคราะห์ วิกฤตการณ์ทางชีววิทยาในปัจจุบัน มีการเกิดจากเทคโนโลยี และผลกระทบที่อาจมีอายุได้ถึง 5,000,000 ปี ในทางกลับกันอาจส่งผลให้ด้านเทคโนโลยีในการสูญเสียของมนุษยชาติออกจากดาวเคราะห์ที่จะค่อยๆ กลับไปก้าววิวัฒนาการช้าเฉพาะที่เกิดจากกระบวนการทางธรรมชาติในระยะยาว

ทุกระยะเวลาหลายร้อยล้านปี ที่ผ่านมาเหตุการณ์แบบสุ่มบนท้องฟ้าก่อให้เกิดความเสี่ยงในระดับโลกเพื่อชีวมณฑล ซึ่งอาจส่งผลต่อการสูญพันธุ์ครั้งใหญ่ ซึ่งรวมถึงผลกระทบโดยดาวหางหรือดาวเคราะห์น้อยที่มีเส้นผ่าศูนย์กลาง 5-10 กิโลเมตรหรือมากกว่านั้น และเป็นไปได้จากการระเบิดของดาวฤกษ์ขนาดใหญ่ ที่เรียกว่า ซูเปอร์โนวา ภายในรัศมีระยะ 100 ปีแสง ข้อมูลอื่นๆ ขนาดใหญ่ในเหตุการณ์ทางธรณีวิทยาจะสามารถคาดการณ์ได้มากขึ้น หากผลกระทบระยะยาวของภาวะโลกร้อนโดยมีการปัดทิ้ง ทฤษฎีทำนายว่า Milankovitch ดาวเคราะห์จะยังคงมีผ่านระยะเวลาแข็งอย่างน้อยจนถึงเย็นประกอบด้วยสี่มาถึงจุดจบ ช่วงเวลาเหล่านี้มีสาเหตุมาจากความผิดปกติของการเอียงของแกนและการอยู่ข้างหน้าของวงโคจรของโลก เป็นส่วนหนึ่งของวงจรมหาทวีปอย่างต่อเนื่องแผ่นเปลือกโลกอาจจะทำให้มหาทวีปในอีก 250,000,000 - 350,000,000 ปี บางเวลาในการถัดไปใน 1,500,000,000 - 4,500,000,000 ปี แกนเอียงของโลกอาจเริ่มที่จะรับการเปลี่ยนแปลงอย่างสับสน กับการเปลี่ยนแปลงในแกนเอียงสูงสุดถึง 90 องศา

ในช่วงถัดไปสี่พันล้านปีที่ผ่านมาอัตราการส่องสว่างของดวงอาทิตย์อย่างต่อเนื่องจะเพิ่มขึ้น ส่งผลให้การเพิ่มขึ้นของรังสีดวงอาทิตย์เข้าถึงโลก ซึ่งจะทำให้อัตราการสูงขึ้นของการผุกร่อนของแร่ธาตุซิลิเกต ที่จะทำให้การลดลงของระดับของก๊าซคาร์บอนไดออกไซด์ในชั้นบรรยากาศ ในประมาณ 600,000,000 ปี ระดับของ CO2 จะลดลงต่ำกว่าระดับที่จำเป็นในการรักษาวิธีการ C3 สังเคราะห์ที่ใช้โดยต้นไม้ พืชบางชนิดใช้วิธีการ C4 ช่วยให้พวกเขายังคงมีอยู่ในระดับความเข้มข้น CO2 เป็นต่ำเป็น 10 ส่วนต่อล้าน อย่างไรก็ตามแนวโน้มระยะยาวสำหรับชีวิตของพืชที่จะตายไปโดยสิ้นเชิง การสูญเสียที่เกิดจากการเติมเต็มของออกซิเจนจะทำให้เกิดการสูญเสียของชีวิตสัตว์ไม่กี่ล้านปีต่อมา

ในประมาณ 1,100,000,000 ปี ความสว่างแสงอาทิตย์จะเพิ่มขึ้นอีก 10% จากปัจจุบัน ซึ่งจะทำให้เกิดบรรยากาศที่จะกลายเป็น "เรือนกระจกชื้น" ส่งผลให้มหาสมุทรระเหยกลายเป็นไอ ที่เป็นผลมาจากแนวโน้มของแผ่นเปลือกโลกที่จะจบลง หลังจากเหตุการณ์ครั้งนี้ สนามแม่เหล็กของดาวเคราะห์ดวงนี้อาจจะมาถึงจุดจบ สาเหตุของสนามแม่เหล็กในการสลายตัวและนำไปสู่การสูญเสียของสารระเหยเร่งจากชั้นบรรยากาศรอบนอก สี่พันล้านปีต่อจากนี้การเพิ่มขึ้นของอุณหภูมิบนพื้นผิวของโลกจะทำให้เกิดภาวะเรือนกระจก จากจุดนั้นถ้าทุกชีวิตบนพื้นผิวโลกไม่ได้สูญพันธุ์ไป ชะตากรรมที่น่าจะเป็นไปได้ที่สุดของโลกก็คือการถูกดูดซึมโดยดวงอาทิตย์ในอีกประมาณ 7,500,000,000 ปี หลังจากโลกได้เข้าระยะของยักษ์สีแดงและขยายวงโคจรที่จะข้ามของโลกในปัจจุบัน

ดูเพิ่ม
ประวัติศาสตร์ของดาวเคราะห์โลก
เส้นเวลาของอนาคตไกล
เขตอาศัยได้
วิศวกรรมดาวเคราะห์
ความสามารถอยู่อาศัยได้ของดาวเคราะห์
ความเสี่ยงต่ออารยธรรมของมนุษย์และดาวเคราะห์โลก
เสถียรภาพของระบบสุริยะ
อวสานคนสวย